Wyoming

Wyoming [uai'ouming] on Ameerika Ühendriikide osariik 1890. aastast. Wyoming piirneb põhjas Montana, idas Lõuna-Dakota ja Nebraska, lõunas Colorado, edelas Utah' ning läänes Idaho osariigiga.

Wyomingi osariik on ristkülikukujuline, ulatus läänest itta on 603 km ja põhjast lõunasse 444 km. Wyoming on väikseima elanike arvuga osariik.

 Loodus 
Osariigis asub osa Kaljumäestikust. Osariigi kõrgeim tipp on 4207 meetrini ulatuv Gannetti mägi. Põhjaosas asuvad Bighorni mäed.

Suuremad jõed on Yellowstone'i jõgi, Powderi jõgi, Green River, Snake'i jõgi ja Põhja-Platte'i jõgi.

Wyomingi kliima on väga kuiv, mistõttu on seal väga raske põllumajandust arendada.

 Haldusjaotus 
Osariik jaguneb halduslikult 23 maakonnaks:

 Rahvastik 
Wyoming on kõige väiksema rahvaarvuga USA osariik, seal elas 2010. aasta rahvaloenduse andmetel 563 626 inimest.U.S. Census Bureau QuickFacts: Wyoming, vaadatud 29.04.2019.

 Suuremad linnad 
 Koht Linn Maakond Elanike arv 1. Cheyenne Laramie maakond 57 618 2. Casper Natrona maakond 54 874 3. Laramie Albany maakond 28 850 4. Gillette Campbelli maakond 28 726 5. Rock Springs Sweetwateri maakond 20 905 6. Sheridan Sheridani maakond 17 461 7. Green River Sweetwateri maakond 12 149 8. Evanston Uinta maakond 11 781 9. Riverton Fremonti maakond 10 032 10. Jackson Tetoni maakond 9 806

 Ajalugu 
19. sajandi lõpuni oli Wyomingi territoorium asustatud põhiliselt indiaanlastega järgmistest hõimudest:
 arapahod
 bannokid
 juuted
 lakotad
 poonid
 põhja-šošonid
 šaieenid
 vareseindiaanlased

10. detsembril 1869 sai Wyomingist esimene USA osariik (toona küll veel territoorium), kus naised said hääleõiguse. 1924. aastal valiti osariigi kuberneriks Nellie Taylor Ross, kellest sai USA esimene naissoost kuberner.

 Vaatamisväärsused 
Suuremad vaatamisväärsused on Yellowstone'i rahvuspark ja Devils Tower.

 Vaata ka 
 Shoshone metsakaitseala

 Viited 

 Välislingid 
 Wyomingi osariigi koduleht

Kategooria:Ameerika Ühendriikide osariigid